14/07/2021 | Administración LocalMunicipal
Aranga
Secretaría - Intervención
Convocatoria de bolsa de emprego de auxiliares de axuda a domicilio

ANUNCIO BOLSA DE EMPREGO DE AUXILIARES DE AXUDA NO FOGAR NO CONCELLO DE ARANGA A Xunta de goberno local, na sesión celebrada o día 08/07/2021 acordou proceder á convocatoria do proceso de selección para a formación dunha bolsa de emprego de auxiliares de axuda a domicilio no concello de Aranga, aprobando as bases que se transcríben de seguido. O prazo de presentación de instancias para participar no mesmo é de dez días naturais que se contarán a partir do día seguinte á insercción deste anuncio no Boletín Oficial da Provincia. BASES QUE REXERÁN A CONVOCATORIA E PROCESO DE SELECCIÓN PARA A CREACIÓN DUNHA BOLSA DE EMPREGO TEMPORAL NA CATEGORÍA DE AUXILIAR DE AXUDA NO FOGAR MEDIANTE CONCURSO DE MÉRITOS 1.–OBXECTO. As presentes bases e convocatoria teñen por obxecto a creación dunha segunda bolsa de emprego temporal de auxiliares de axuda no fogar para posibles substitucións do persoal contratado por incapacidade temporal transitoria, vacacións, acumulación de tarefas, etc., mediante o sistema de concurso de méritos. Esta segunda bolsa de emprego deixa sen efecto a bolsa de emprego anterior. O procedemento regulado nestas bases rexerase pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado Público (TREBEP), a Lei 7/1985, do 2 de abril, reguladora das bases de réxime local (LBRL), o Real Decreto Lexislativo 781/1986, do 18 de abril, polo que se aproba o texto refundido das disposición legais vixentes en materia de réxime local (TRRL), o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, do 26 de decembro, de incompatibilidades do persoal ao servizo das Administracións Públicas, o Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores, o Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada; a normativa autonómica de aplicación constituída pola Lei 2/2015, do 29 de abril, do empregado público de Galicia, Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, de 22 de xullo, de Administración Local de Galicia, e, de xeito supletorio, polo Real Decreto 364/1995, do 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado e demais lexislación concordante e de aplicación.2.–SUPOSTOS DE APLICACIÓN E DURACIÓN DA CONTRATACIÓN. As prazas vacantes que poderán ser cubertas mediante unha persoa candidata que forme parte da bolsa de traballo e serán aqueles que se produzan como consecuencia dalgún dos supostos seguintes: – Cobertura transitoria de postos de traballo vacantes ata a súa cobertura definitiva por persoal laboral fixo: Contrato temporal de interinidade. – Substitución transitoria das persoas titulares nos casos que prevé a normativa: Contrato temporal de interinidade. – Exceso ou acumulación de tarefas na actividade normal do servizo: Contrato temporal de interinidade. A duración do contrato en ningún caso superará os tres anos. O contrato de interinidade extinguirase por reincorporación da persoa traballadora, por finalización da causa que o orixinou ou calquera outra causa que finalice a relación laboral da persoa substituta. En consecuencia, unha vez que remate a situación que motivou o nomeamento, a persoa contratada para ocupar temporalmente a praza será cesada.3.–PUBLICIDADE DA CONVOCATORIA. O anuncio da presente convocatoria anunciarase mediante a publicación dun anuncio no Boletín Oficial da Provincia e no taboleiro de anuncios municipal, así como na páxina web do concello: www.aranga. gal. O resto dos actos do proceso selectivo, que deban ser obxecto de publicidade, serán publicados unicamente no taboleiro de anuncios, na páxina web municipal e na sede electrónica do Concello de Aranga.4.–CARACTERÍSTICAS DA BOLSA DE EMPREGO. Co resultado do proceso selectivo confeccionarase unha bolsa de emprego coas persoas aspirantes que superaron as probas, por orde de puntuación, procedéndose no seu momento á súa contratación e nomeamento de forma correlativa e decrecente, en función das necesidades que xurdan e sen prexuízo de que a corporación estableza un procedemento de selección concreto e diferenciado cando se requira un perfil profesional específico. A bolsa permanecerá en vigor durante un período mínimo de tres anos, ou ata que se realice unha nova bolsa de emprego.5.–CARACTERÍSTICAS DO POSTO: RETRIBUCIÓNS, XORNADA E FUNCIÓNS. O contido funcional básico do posto será o propio de auxiliar de axuda no fogar (de acordo coa ordenanza reguladora do funcionamento do servizo) baixo a dependencia xerárquica da traballadora social deste concello ou, no seu defecto, a profesional que interveña no caso, e, en xeral, os traballos que lle sexan encomendados e sempre que estean incluídos no exercicio da súa profesión e preparación técnica. As retribucións a percibir serán as correspondentes á praza de auxiliar de axuda no fogar que se seleccione e que se recollen na RPT e no anexo de persoal dos orzamentos municipais vixentes en cada momento. A xornada de traballo será a fixada para o posto na correspondente RPT. As vacacións e o horario adaptaranse ás necesidades do servizo.6.–REQUISITOS DAS PEROSAS ASPIRANTES. Para ser admitido/a no procedemento que se regula nestas bases, as persoas aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: 1. Ter cumpridos os dezaseis (16) anos de idade e non ter acadado a idade de xubilación forzosa.2. Ser español/a ou nacional dun Estado membro da Unión Europea, ou persoa incluída no ámbito de aplicación dos tratados internacionais celebrados pola Unión Europea e ratificados por esta, nos que sexa de aplicación a libre circulación de traballadores nos termos do artigo 57.1 do Real Decreto Lexislativo 5/2015, do 30 de outubro, que aproba o Texto refundido da Lei do estatuto do empregado público. Tamén reunirá este requisito, calquera que sexa a súa nacionalidade, o cónxuxe de español/a ou de persoa nacional dalgún dos estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes.3. Posuír a capacidade funcional para o desempeño das tarefas atribuídas ao posto de traballo e non padecer enfermidade ou limitación física ou psíquica incompatible coas funcións do posto. Establécese a igualdade de condicións das persoas con minusvalía cos demais aspirantes, non podendo fixar, con carácter xeral, limitacións físicas ou psíquicas, agás nos casos nos que sexan incompatibles co normal desenvolvemento do traballo correspondente. A condición de minusvalía, ou o seu grao e compatibilidade co posto acreditarase mediante certificación expedida polo organismo competente.4. Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado/a ou inhabilitado/a. No suposto de ser nacional doutro estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu estado, nos mesmos termos o acceso ao emprego público.5. Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das Administracións Públicas.6. Titulación esixida: Certificado de Escolaridade ou Título de Educación Secundaria Obrigatoria.7. Requisitos específicos: Carné de conducir tipo B e dispoñer de medio de transporte para o desprazamento polas distintas parroquias do municipio.7.–PRESENTACIÓN DE INSTANCIAS. As persoas que desexen tomar parte no proceso selectivo deberán presentar unha Instancia dirixida á Alcaldía de Aranga, no modelo normalizado que figura como Anexo I destas bases, no prazo de 10 días naturais, que se contarán dende o día seguinte ao da publicación da convocatoria no Boletín Oficial da Provincia. Para ser admitidas, as persoas aspirantes manifestarán nas súas instancias que reúnen todos e cada un dos requisitos esixidos na base 7.ª desta convocatoria, referidos ao día no que remate o prazo de presentación de solicitudes, debendo presentar a seguinte documentación: a) Copia do Documento Nacional de Identidade, pasaporte ou documento válido en dereito que a acredite. b) Fotocopia da titulación esixida para o posto de traballo. As instancias poderán presentarse no Rexistro Xeral do Concello Aranga, ou ben nos lugares e na forma que determina o artigo 16.4 da Lei 39/2015 do 1 de outubro, do procedemento administrativo común das administracións publicas no prazo de 10 días naturais, a contar desde o seguinte ao da publicación do anuncio da convocatoria no Boletín Oficial da Provincia. Non se admitirán instancias que non se formulen no modelo oficial que figura no Anexo I.8.–ADMISIÓN DE ASPIRANTES. Rematado o prazo de presentación de instancias, o alcalde ditará resolución aprobando a lista de persoas admitidas e excluídas, que se publicará na páxina web do concello e no taboleiro de edictos. As persoas aspirantes excluídas ou omitidas terán o prazo de dous días hábiles, a partir da publicación, para presentar reclamacións ou solicitudes de emenda, que serán resoltas pola alcaldía o día hábil seguinte a aquel no que remate o prazo de presentación de reclamacións. Na mesma resolución de aprobación da lista de persoas admitidas e excluídas, designaranse aos membros do tribunal para a valoración do concurso e selección de aspirantes de conformidade co disposto no texto Refundido do EBEP. No caso de non producirse exclusións ou omisións, a dita resolución será definitiva. A publicación dos sucesivos anuncios efectuarase no taboleiro de anuncios e na páxina web do Concello.9.–ÓRGANO DE SELECCIÓN. O órgano de selección será colexiado e como mínimo, constará dun/dunha presidente/a, tres vogais e un/unha secretario/a, que serán nomeados pola alcaldía de conformidade co establecido no artigo 60 do Texto Refundido do Estatuto Básico do Empregado Público. A súa composición axustarase aos principios de imparcialidade e profesionalidade dos seus membros, esixible a cada un deles, e tenderase á paridade muller/home. Deberán posuír titulación superior ou igual á esixida para o acceso á praza e non poderán pertencer ao mesmo persoal de elección política, funcionarios interinos nin persoal eventual. A pertenza aos órganos de selección será sempre a título individual non podendo ocuparse representacións ou delegacións de ninguén. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015 do réxime xurídico do sector público. Non poderán formar parte do tribunal os/as funcionarios/as que realicen tarefas de preparación de aspirantes a probas selectivas nos cinco anos anteriores á publicación da convocatoria. Os membros do tribunal que estean incursos nalgunha destas causas deberá comunicalo inmediatamente á autoridade convocante que resolverá o que proceda. As persoas aspirantes poderán recusar aos membros do tribunal de acordo co establecido no artigo 24 da Lei 40/2015. O órgano de selección non poderá constituírse nin actuar sen a asistencia de, polo menos, a metade dos seus membros, titulares ou suplentes, debendo asistir sempre o/a presidente/a e o/a secretario/a. No que respecta á súa constitución e formación de vontade, rexerase pola Lei 39/2019 de procedemento administrativo común das administracións públicas, e estará facultado para a interpretación das presentes bases e resolver as dúbidas e problemas que poidan xurdir. Contra os acordos do tribunal poderá interpoñerse un recurso de alzada ante a Alcaldía.10.–PROCEDEMENTO DE SELECCIÓN. A selección realizarase de conformidade co previsto nas presentes bases polo sistema de concurso de méritos: A fase de concurso consistirá na valoración dos seguintes méritos, na que se poderá acadar entre 0 e 15 puntos. A) Experiencia profesional (puntuación máxima: 10 puntos). Por cada mes completo de servizos prestados en calquera administración pública mediante relación laboral ou funcionarial ou en empresa privada no posto de traballo ao que aspira: 0,15 puntos. En caso de contratación a tempo parcial valoraranse os servizos prestados de forma proporcional. Os méritos do apartado A) acreditaranse mediante certificación dos servizos prestados e/ou mediante informe de vida laboral ao que se deberá achegar os contratos de traballo. Así mesmo deberá facerse constar na certificación acreditación das funcións do posto desempeñado. B) Formación (puntuación máxima: 4 puntos). Valoraranse os títulos e cursos de formación e perfeccionamento recibidos relacionados coas funcións a desenvolver, impartidos por organismos ou institucións oficiais dependentes das administracións públicas ou homologadas por estas: Valorarase a formación relacionada do seguinte xeito: – Título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou Certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto: 2 puntos. – Cursos de formación en materias relacionadas con posto de traballo, ata un máximo dun punto:  0,1 puntos por cada curso cunha duración superior as 10 horas.  0,2 puntos por cada curso cunha duración superior as 50 horas.  0,3 puntos por cada curso cunha duración superior as 100 horas. – Masters ou estudos superiores: 1 punto por cada un deles. Non se valorarán os cursos que non especifiquen o número de horas. – Valoraranse en todo caso os cursos sobre seguridade e hixiene no traballo (0,2 puntos). – Valoraranse os cursos de primeiros auxilios e os cursos de manipulador de alimentos con 0,30 puntos cada un deles. Os méritos do apartado B) acreditaranse mediante copias dos correspondentes títulos ou diplomas. C) Coñecemento da lingua galega: (puntuación máxima: 1 punto): – Celga 4 ou equivalente ou superior:1 punto – Celga 3 ou equivalente: 0,75 puntos. – Celga 1 ou 2 ou equivalente: 0,50 puntos. Só se valorará o curso de nivel superior. Os méritos dos apartados C) acreditaranse mediante copias correspondentes de títulos ou diplomas. Unha vez efectuada polo Tribunal a valoración dos méritos publicarase no taboleiro de anuncios e na páxina web do Concello a efectos de posibles reclamacións durante o prazo de tres días, que serán resoltas polo Tribunal.11.–RESOLUCIÓN DO PROCESO SELECTIVO E FORMACIÓN DUNHA BOLSA DE EMPREGO. Mediante Resolución da alcaldía determinarase a lista definitiva dos/as integrantes da bolsa de emprego, por orde da puntuación total obtida no proceso selectivo polos/as distintos/as aspirantes, e será publicada no taboleiro de anuncios e na páxina web do Concello de Aranga. En caso de empate na puntuación total, terá prioridade a persoa candidata que obtivese maior experiencia profesional. Se aínda persiste o empate decidirase por sorteo público. Esta segunda bolsa de emprego deixa sen efecto a bolsa de emprego anterior. Os procedementos específicos para a contratación do persoal laboral seleccionado no suposto de baixas, vacacións, permisos ou circunstancias similares do persoal; ou por acumulación de tarefas, atender servizos estacionais urxentes que non poidan prestarse co persoal existente, realizaranse conforme aos seguintes trámites: – Informe do/a xefe/a de servizo ou sección ou do concelleiro do área, xustificando as circunstancias e as necesidades de persoal. – Informes xurídico de secretaría e informe de fiscalización e existencia de crédito de intervención. – Resolución de alcaldía acordando o nomeamento da persoa candidata que ocupe o primeiro lugar da lista, agás que renuncie ou non conteste, en cuxo caso nomearase á seguinte persoa candidata da bolsa de emprego, e así sucesivamente. – Formalización do correspondente contrato laboral temporal polo período que dure a substitución de persoal, ou os servizos temporais ou estacionais urxentes, persoal existente, conforme ao Estatuto dos Traballadores, baixo a modalidade que proceda no caso concreto. Unha vez que o persoal contratado tivese acumulados máis de 360 días de traballo para o Concello, pasará a ocupar o derradeiro lugar na lista; en caso contrario, volverá a ocupar o lugar no que se atopaba antes da contratación. En ningún caso se adquirirá fixeza a través das contratacións da bolsa de emprego. A xornada laboral poderá ser a tempo completo ou a tempo parcial, dependendo das necesidades do servizo.12.–FORMACIÓN DA BOLSA DE TRABALLO: ROCEDEMENTO DE CHAMAMENTO E RENUNCIA. A incorporación á bolsa de emprego de todas as persoas que superaron o proceso selectivo realizarase por orde decrecente da súa puntuación no proceso selectivo. Os chamamentos e nomeamento do persoal que sexan necesarios, realizaranse segundo a orde sinalada na resolución da alcaldía, segundo o indicado no punto anterior. O chamamento farase preferentemente pola técnica local de emprego do Concello de Aranga, a través do teléfono ou correo electrónico declarado polas persoas aspirantes, debendo expedir dilixencia de confirmación da chamada ou do correo enviado. Farase un máximo de tres intentos de chamamento e no caso de non ser localizada a persoa candidata, pasarase a chamar á seguinte da lista. A persoa candidata chamada deberá presentar no Concello, no prazo de tres días naturais, a contar dende o seguinte ao chamamento, a documentación requirida na base seguinte. No chamamento indicarase o número de orde no que se atopa na lista aprobada polo tribunal, de xeito que se o chamado non aporta a documentación debida no prazo indicado, ou renuncia a prestar servizos, pasarase ao seguinte da lista. No caso de que non se localice á persoa candidata correspondente, non se considerará renuncia, de xeito que conservará o seu posto na lista para as próximas incorporacións. No caso de que a persoa aspirante chamada xa estivese traballando nese momento para o Concello, manterá igualmente o seu posto na listaxe. As persoas que sexan chamadas e renuncien ao posto ou non presenten a documentación requirida, se manifestan o seu interese en continuar na bolsa, perderán o lugar que ocupaban na mesma, pasando a ocupar o último posto na bolsa, salvo que resulten acreditadas causas de forza maior. As persoas aspirantes nomeadas, logo de finalizar o período de servizos, volverán ao posto que ocupaban na bolsa ao ser chamados. Serán excluídos da bolsa as persoas integrantes que renunciasen a formar parte dela, ou fosen separados do servizo por razón disciplinaria ou por despido procedente. A bolsa de emprego terá unha vixencia de tres anos, que se contará dende a súa publicación ou ata a constitución dunha nova bolsa de emprego.13.–NOMEAMENTO E FORMALIZACIÓN DO CONTRATO. Cando as persoas integrantes da bolsa sexan chamados/as para ser contratados/as, no prazo de tres días naturais dende o chamamento, deberá presentar na secretaría do Concello de Aranga, os seguintes documentos, agás os que xa obren no expediente: a) Copia autenticada, ou fotocopia que deberá presentarse co orixinal para a súa compulsa, do D. N. I. b) Copia autenticada, ou fotocopia que deberá presentarse acompañada do orixinal para a súa compulsa, do título esixido na convocatoria. c) Certificación médica acreditativa de non padecer enfermidade nin estar afectado por limitación física ou psíquica que sexa incompatible co desempeño das funcións do posto de traballo. d) Declaración formal, baixo xuramento ou promesa, de non ter sido separado/a mediante expediente disciplinario, do servizo ás Administracións Públicas, nin se atopar inhabilitado para o exercicio de funcións públicas. e) Certificado do número de conta para domiciliación da nómina. f) Fotocopia do documento de afiliación á Seguridade Social, no seu caso. A persoa aspirante proposta, que dentro do prazo indicado presentase a documentación esixida, será nomeada, mediante resolución da alcaldía, para o posto para o que foi chamada, incorporándose ao posto de traballo con carácter inmediato, debendo formalizarse o contrato no prazo de tres días naturais dende o seu nomeamento. As condicións da contratación serán as seguintes: – O traballo consistirá na realización das actividades reflectidas no plan de traballo que se elaborará no departamento de Servizos Sociais de cada persoa beneficiaria, e serán os referidos a atencións de carácter persoal, doméstico, atencións de roupa, compra e preparación de alimentos, tarefas de relación do contorno, e/ou outras que se determinen e que sexan necesarias para incorporar ao plan de traballo individualizado da persoa usuaria do servizo, e de conformidade co informe emitido pola traballadora social responsable do servizo ou, no seu defecto, a profesional que interveña no caso. – Os traballos realizaranse en domicilios situados nas diferentes parroquias do municipio, de acordo coa programación de traballo que se lle designe, polo que as persoas seleccionadas terán que contar cos medios necesarios para o desprazamento, pola súa conta, dentro da xornada laboral. – O salario mensual será o establecido para este posto de traballo máis os incrementos anuais que correspondan segundo as leis de orzamentos xerais do Estado. – Aos contratos deben engadirse as demais condicións establecidas con carácter preceptivo no ordenamento xurídico aplicable.14.–NORMA FINAL. Estas bases, a súa convocatoria, e cantos actos administrativos deriven das mesmas, poderán ser impugnadas polas persoas interesadas nos casos e na forma prevista na Lei 39/2015, de 1 de outubro, de procedemento administrativo das administracións públicas, mediante a interposición do recurso potestativo de reposición ante o mesmo órgano que ditou o acto, no prazo dun mes dende o día seguinte a súa publicación, ou ben directamente recurso contencioso administrativo ante o Xulgado do Contencioso, no prazo de dous meses dende a publicación. Todo isto, sen prexuízo de calquera outro recurso que se estime oportuno. ANEXO I MODELO DE INSTANCIA PARA PARTICIPAR NA FORMACIÓN DA BOLSA DE TRABALLO PARA POSIBLES PROVISIÓNS TEMPORAIS DE PERSOAL LABORAL NA CATEGORÍA DE AUXILIAR DE AXUDA NO FOGAR D./D.ª _____________________________________________, co DNI _____________________, con domicilio a efectos de notificacións en __________________________________________, teléfono _________________ e correo electrónico ____________________________________, Tendo coñecemento da convocatoria convocada polo concello de Aranga para tomar parte no proceso de formación da bolsa de emprego para posibles provisións temporais de persoal auxiliar do servizo de axuda no fogar, SOLICITO: Tomar parte no dito procedemento selectivo e ser declarada persoa admitida. DECLARO: – Que coñezo e acepto as bases que rexen a convocatoria e reúno os requisitos esixidos, sendo certos os datos consignados nesta solicitude. – Non ter sido separado ou separada mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. – No suposto de ser nacional doutro Estado, non estar inhabilitado/a ou en situación equivalente nin ter sido sometido/a a sanción disciplinaria ou equivalente e que impida, no seu Estado, nos mesmos termos o acceso ao emprego público. – Non estar afectado ou afectada por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas. A tal efecto achego orixinal ou fotocopia compulsada dos seguintes documentos: – Documento Nacional de Identidade ou pasaporte. – Titulación requirida na base sétima da convocatoria. – Relación numerada de méritos que se aleguen cos documentos xustificativos correspondentes dos cursos realizados (en orixinal ou copia compulsada) e da experiencia profesional: ___________________________________________________________________________________________________________________________________________________________ Aranga, ____ de ________________ de 2021. Sinatura ANEXO II COMPROMISO DE OBTER A TITULACIÓN OU HABILITACIÓN PROFESIONAL PARA AUXILIARES DE AXUDA ANO FOGAR E PARA PARTICIPAR NAS ACCIÓNS FORMATIVAS ESPECÍFICAS QUE IMPARTA O CONCELLO DE ARANGA DATOS PERSOAIS D./D.ª _____________________________________________, co DNI _____________________, con domicilio a efectos de notificacións en __________________________________________, teléfono _________________ e correo electrónico ____________________________________ O abaixo asinante COMPROMÉTESE a obter algunha das seguintes titulacións ou habilitacións profesionais: – Formación profesional de grado medio de atención sociosanitaria ou equivalente (regulado no Real decreto 496/2003, de 2 de maio). – Certificado de profesionalidade de atención sociosanitaria a persoas no domicilio ou equivalente (regulado no Real decreto 1379/2008, de 1 de agosto, polo que se establecen os certificados de profesionalidade da familia profesional de servicios socioculturais e a comunidade). – Habilitación excepcional (BS800A) ou provisional (BS800B) para a categoría de auxiliar de axuda no fogar, segundo o establecido na Orde da Consellería de política social do 19.11.2018 pola que se regula o procedemento de obtención das habilitacións profesionais pertencentes as categorías de (.) auxiliar de axuda no fogar nos centros e servizos sociais do Sistema para a autonomía e atención á dependencia no ámbito da Comunidade Autónoma de Galicia, publicada no DOG de 17.01.2019. E comprométese a participar na formación especifica que imparta o Concello de Aranga. Aranga, ____ de ________________ de 2021. Sinatura ALCALDE DO CONCELLO DE ARANGA De conformidade co disposto na Lei de protección de datos de carácter persoal, informámoslle de que os datos recollidos neste documento formarán parte dun ficheiro automatizado, propiedade do concello de Aranga, cuxa finalidade é a súa xestión para o correcto funcionamento deste. Vostede poderá exercer os dereitos de acceso, rectificación, cancelación ou oposición, segundo o disposto na Lei. Aranga, 8 de xullo de 2021. O alcalde Asdo.: Alberto Platas Álvarez